ועדת העבודה, הרווחה והבריאות, כנסת 18, פרוטוקול מספר 696, 2012-05-14 12:00

חיים כץ: צהריים טובים, היום יום שני בשבוע, כ"ב באייר, 14 למאי 2012.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא הוא צו ההגנה (אריזת מצרכים) (ביטול), התשע"ב-2012.

חיים כץ: 2.

חיים כץ: תקנות בריאות הציבור (מזון)(מניעת הטעייה באריזות מזון).

חיים כץ: כן, גברתי.

נעה בן-שבת: אנחנו נענים פה לבקשת משרד הבריאות לבטל את צו ההגנה על מצרכים.

נעה בן-שבת: איך נקרא הצו הקודם?

שרון גוטמן: צו ההגנה אריזת מצרכים.

נעה בן-שבת: צו ההגנה אריזת מצרכים שהותקן מכוח הכרזה על שעת חירום במדינת ישראל.

נעה בן-שבת: כיוון שרוצים להגיע באיזשהו שלב לביטול ההכרזה על שעת חירום מבקשים לבטל את הצו, אבל את ההוראות שלו לקבוע לפי פקודת בריאות הציבור (מזון).

נעה בן-שבת: ההוראות שלו נגעו לכך שאסור לאדם להחזיק באריזה שמסומנת בשם של מזון, מצרך שאינו מזון גם אם הוא דומה לו בצורתו, וזאת בשביל שלא להטעות ושלא למכור באריזות מזון משהו שהוא לא מזון.

נעה בן-שבת: כאן מבקשים להוסיף גם איסור על מכירה בתוך אריזה של מזון, גם באריזה שמזוהה בעליל כאריזת מזון.

נעה בן-שבת: זאת אומרת, אם יש קופסת קטשופ שברור שהיא של קטשופ אבל הוסר ממנה התווית והיא לא מסומנת בשם של מזון אז גם לא יחזיקו בה חומר שהוא איננו מזון.

נעה בן-שבת: זה לא חל כמובן על צרכן – צרכן, הכוונה יחיד – לגבי מצרך שהוא מחזיק לשימוש עצמי שהוא החליט לשמור אצלו.

חיים כץ: האם רצית להגיד משהו?

שרון גוטמן: לא, אין לי מה להוסיף.

חיים כץ: איך לך מה להוסיף.

חיים כץ: תעברי להקראה.

נעה בן-שבת: הכוונה היא לאותם מקרים שבהם באריזת מזון יש גם חפץ – למשל, משחק באריזה של דגני בוקר - ויש שם הוראות מסוימות.

נעה בן-שבת: אם הם מתקיימים אז האיסור לא חל.

נעה בן-שבת: אישור הוועדה נדרש גם בגלל שאנחנו מדברים על ענישה.

נעה בן-שבת: מדובר פה על ענישה לפי החוק.

נעה בן-שבת: מדובר על מאסר של שנה.

נעה בן-שבת: נכון שזה העונש שקבוע בצד ההפרה?

נעה בן-שבת: על העונש העליון.

חיים כץ: ומי בעד ירים את ידו?

חיים כץ: כולם הצביעו.

חיים כץ: בעד – פה אחד

חיים כץ: תודה רבה.

חיים כץ: התקנה הזאת אושרה.

חיים כץ: אנחנו עוברים לצו אריזת מצרכים?

נעה בן-שבת: כן.

נעה בן-שבת: "צו ההגנה (אריזת מצרכים) (ביטול), התשע"ב-2012 בתוקף הסמכות לפי סעיפים 5, 15 ו-44(ה) לחוק הפיקוח על מצרכים ושירותים, התשי"ח-1957, אנו מצווים לאמור: ביטול צו ההגנה (אריזת מצרכים), התשט"ז-1955 – בטל.

נעה בן-שבת: תחילה – תחילתו של צו זה ביום תחילתן של תקנות בריאות הציבור (מזון) (מניעת הטעיה באריזות מזון), התשע"ב-2012.

נעה בן-שבת: " תחילתן גם כן עם פרסומן, נכון?

נעה בן-שבת: תחילת שתי הוראות התקנות עם פרסומן.

חיים כץ: ומי בעד ירים את ידו?

חיים כץ: בעד – פה אחד

חיים כץ: תודה רבה.

חיים כץ: התקנות אושרו.

חיים כץ: הישיבה נעולה, תודה רבה.